## Odluka o osnivanju Povjerenstva za mirovinsku reformu

### NN 27/1998 (27.2.1998.), Odluka o osnivanju Povjerenstva za mirovinsku reformu

# **VLADA REPUBLIKE HRVATSKE**

Na temelju članka 19. Zakona o Vladi Republike Hrvatske ("Narodne novine",
broj 41/90, 8/91, 14/91, 53A/91, 9/92, 55/92 i 29/94) Vlada Republike Hrvatske
je na sjednici održanoj 19. veljače 1998. godine donijela

## **ODLUKU**

### **O OSNIVANJU POVJERENSTVA ZA MIROVINSKU REFORMU**

I.

Osniva se Povjerenstvo za provedbu mirovinske reforme u Republici Hrvatskoj
(u daljnjem tekstu: Povjerenstvo) koje je stručno i savjetodavno tijelo
Vlade Republike Hrvatske.

II.

Zadatak Povjerenstva je obavljanje poslova u svezi s provedbom mirovinske
reforme u Republici Hrvatskoj.

Koordinator Povjerenstva je potpredsjednica Vlade Republike Hrvatske,
dr. Ljerka Mintas-Hodak.

III.

Poslove Povjerenstva obavljaju Savjet i stručne skupine.

IV.

Savjet Povjerenstva razmatra pitanja koja se odnose na mirovinsku reformu,
stručno ocjenjuje i koordinira rad stručnih skupina i provedbu mirovinske
reforme te o stručnim pitanjima mirovinske reforme daje mišljenja Vladi
Republike Hrvatske i drugim tijelima državne vlasti.

V.

Članovi Savjeta Povjerenstva su:

- dr. Ljerka Mintas-Hodak, potpredsjednica Vlade - koordinator Povjerenstva,

- mr. Borislav Škegro, potpredsjednik Vlade i ministar financija,

- Joso Škara, ministar rada i socijalne skrbi,

- Milan Kovač, ministar privatizacije,

- mr. Damir Ostović, pomoćnik ministra privatizacije,

- dr. Željko Potočnjak, Pravni fakultet.

VI.

Savjet utvrđuje stajališta, mišljenja i prijedloge o pitanjima iz svog
djelokruga na sjednici Savjeta.

Sjednice Savjeta saziva koordinator Povjerenstva po potrebi, na prijedlog
člana Savjeta ili na prijedlog Vlade Republike Hrvatske.

Za pravodobno obavljanje poslova Savjet je odgovoran Vladi.

VII.

U ostvarivanju zadaće iz točke II. ove Odluke osnivaju se stručne skupine
i to:

1. stručna skupina za izradu nacrta zakona iz područja obveznog mirovinskog
osiguranja na temelju individualne kapitalizirane štednje i područja dobrovoljnog
sustava mirovinskog osiguranja na temelju individualne kapitalizirane štednje
za starost,

2. stručna skupina za izradu nacrta popratnih mirovinskih zakona.

Stručne skupine surađuju i na izradi Konačnog prijedloga zakona o mirovinskom
osiguranju.

VIII.

Članovi stručne skupine iz točke VII/1 su:

- mr. Damir Ostović, pomoćnik ministra privatizacije - voditelj,

- mr. Niko Raič, pomoćnik ministra financija,

- Marijan Prus, predstojnik Ureda za zakonodavstvo Vlade Republike Hrvatske,

- mr. Zoran Anušić, savjetnik u Uredu Svjetske banke u Republici Hrvatskoj,

- mr. Sanja Crnković-Pozaić, savjetnica predsjednika Vlade,

- mr. Ante Škember, pomoćnik direktora RFMIORH,

- mr. Dubravka Jurlina-Alibegović, Ekonomski institut Zagreb,

- mr. Snježana Plevko, Ekonomski fakultet Zagreb,

- dr. Katarina Ott, direktor Instituta za javne financije,

- Zoran Barac, Hrvatsko mirovinsko investicijsko društvo d.o.o.,

- dr. Damir Bakić, Prirodoslovno-matematički fakultet.

IX.

Članovi stručne skupine iz točke VII/2 su:

- dr. Željko Potočnjak, Pravni fakultet - voditelj,

- Katja Matijević, pomoćnica ministra zdravstva,

- Ružica Terze, savjetnica u Uredu za zakonodavstvo Vlade Republike
Hrvatske,

- Milena Nalis, viša savjetnica u Ministarstvu rada i socijalne skrbi,

- Božidar Gulin, savjetnik, RFMIORH,

- Smiljana Kačić, savjetnik, RFMIORH,

- Blaženka Šimetić, savjetnica, RFMIORH.

X.

Sadržaj zadataka po nositeljima izrade materijala i rokovi za izvršenje
pojedinih zadataka tijekom 1998. godine utvrdit će se Programom rada koji
donosi Savjet Povjerenstva, uz prethodno pribavljeno mišljenje predsjednika
Vlade Republike Hrvatske.

Zadaci prema ovoj Odluci izvršit će se najkasnije do 31. prosinca 1998.
godine.

XI.

Koordinator Povjerenstva može u rad stručnih skupina pozivati predstavnike
tijela državne uprave i pravnih osoba ili znanstvenike i druge stručnjake
iz određenih područja.

XII.

Stručne i administrativne poslove za rad Povjerenstva obavlja Ministarstvo
rada i socijalne skrbi.

XIII.

Sredstva za rad Povjerenstva osiguravaju se u državnom proračunu.

Članovi Povjerenstva imaju pravo na naknadu za rad čiju visinu utvrđuje
Vlada Republike Hrvatske.

XIV.

Ova Odluka stupa na snagu danom objave u "Narodnim novinama".

Klasa: 022-03/98-02/10
Urbroj: 5030104-98-1
Zagreb, 19. veljače 1998.

Predsjednik
**mr. Zlatko Mateša,** v. r.

Odluka, NN 27/1998-322